24POR-260

Nafarroako Alderdi Sozialista talde parlamentarioari atxikitako Ibai Crespo Luna jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura, Kirol eta Turismoko kontseilariak Osoko Bilkuran ahoz erantzun dezan:

Nafarroan turismoa dela-eta egin ziren aurreikuspenek zioten udan turista ugari etorriko zela gure erkidegora. Nafarroa gorantz egiten ari den destinoa da turistentzat, eta garrantzitsua da horri buruzko hausnarketa egitea, kantitateari buruzko datu orokorrez harago. Ezinbestekoa da jakitea nor eta zergatik etortzen den bisitan Nafarroara, turismoari zuzendutako politika publikoen plangintzan aitzina egin nahi badugu, eredu propioaren jasangarritasuna lehenetsita.

Kultura, Kirol eta Turismo Departamentuak zer balorazio egiten du gurera heldu ohi den turista-motari buruz eta horiek gurera etortzeko arrazoiei buruz?

Iruñean, 2024ko irailaren 4an

Foru parlamentaria: Ibai Crespo Luna